[pic] | AZ EURÓPAI KÖZÖSSÉGEK BIZOTTSÁGA |

Brüsszel, 11.3.2008

COM(2008) 144 végleges

2006/0144 (COD)

A BIZOTTSÁG KÖZLEMÉNYE AZ EURÓPAI PARLAMENTNEK

az EK-Szerződés 251. cikke (2) bekezdésének második albekezdése alapjána Tanácsnakaz élelmiszer-ipari enzimekről, valamint a 83/417/EGK tanácsi irányelv, az 1493/1999/EK tanácsi rendelet, a 2000/13/EK irányelv, a 2001/112/EK tanácsi irányelv és a 258/97/EK rendelet módosításáról szóló európai parlamenti és tanácsi rendelet elfogadására vonatkozó közös álláspontjáról

2006/0144 (COD)

A BIZOTTSÁG KÖZLEMÉNYE AZ EURÓPAI PARLAMENTNEK

az EK-Szerződés 251. cikke (2) bekezdésének második albekezdése alapjána Tanácsnakaz élelmiszer-ipari enzimekről, valamint a 83/417/EGK tanácsi irányelv, az 1493/1999/EK tanácsi rendelet, a 2000/13/EK irányelv, a 2001/112/EK tanácsi irányelv és a 258/97/EK rendelet módosításáról szóló európai parlamenti és tanácsi rendelet elfogadására vonatkozó közös álláspontjáról

ELőZMÉNYEK

A javaslatnak az Európai Parlamenthez, illetve a Tanácshoz történő továbbításának időpontja (COM(2006)0425 végleges – 2006/0144 COD dokumentum): | 2006. július 28. |

Az Európai Gazdasági és Szociális Bizottság véleményének kelte: | 2007. április 25. |

Az Európai Parlament véleményének kelte (első olvasat): | 2007. július 10. |

A módosított javaslat továbbításának időpontja: A politikai megállapodás kelte: | 2007. október 24. 2007. december 17. |

A közös álláspont elfogadásának időpontja: | 2008. március 10. |

A BIZOTTSÁG JAVASLATÁNAK CÉLJA

Az élelmiszerbiztonságról szóló fehér könyvben a Bizottság javaslatot tett az élelmiszer-adalékanyagokról szóló 89/107/EGK keretirányelv módosítására, hogy az élelmiszer-ipari enzimek vonatkozásában különleges rendelkezéseket állapítsanak meg. Alapos helyzetértékelést követően egyedi javaslat kidolgozására került sor az élelmiszer-ipari enzimek vonatkozásában.

A 89/107/EGK irányelv hatálya jelenleg csak az élelmiszer-adalékanyagként használt enzimekre terjed ki. A többi enzim vagy egyáltalán nincs szabályozva, vagy a tagállamok egymástól eltérő jogszabályai szerint technológiai segédanyagokként szabályozzák őket. A biztonságot illetően az élelmiszer-ipari enzimek tekintetében európai szinten nincs sem biztonsági értékelés, sem engedélyezés, ami alól csak az élelmiszer-adalékanyagoknak tekintett enzimek képeznek kivételt. A tisztességes kereskedelem és a belső piac hatékony működésének előmozdítása, valamint az emberi egészség és a fogyasztói érdekek védelmének biztosítása érdekében a javaslat az élelmiszer-ipari enzimek terén közösségi szinten összehangolt szabályokat kíván létrehozni.

ÉSZREVÉTELEK A KÖZÖS ÁLLÁSPONTTAL KAPCSOLATBAN

Általános észrevétel

A Bizottság támogatja a Tanács által 2008. március 10-én elfogadott közös álláspontot. Az álláspont összhangban van a Bizottság eredeti javaslatában foglalt célokkal és megközelítéssel, és tükrözi az Európai Parlament által javasolt több módosítás elveit.

Az Európai Parlament első olvasata során elfogadott módosítások

A Bizottság által elfogadott és a közös álláspontnak megfelelő módosítások:

A rendeletjavaslat jogi alapját illetően a közös álláspontban törölték a Szerződés 37. cikkére történő hivatkozást, ami összhangban van az Európai Parlament első olvasata során elfogadott 35. módosítással.

Az élelmiszer-ipari enzimek engedélyezési kritériumainak összefüggésében a közös álláspont tisztázza, hogy mi értendő a fogyasztó félrevezetése alatt ((6) preambulumbekezdés), és figyelembe veszi az Európai Parlament által javasolt 4. és 16. módosítás néhány megfontolását.

A közös álláspont (a 3. cikkben) bevezette az „élelmiszer-ipari enzimkészítmény” fogalommeghatározását , eleget téve az Európai Parlament 14. módosításban tett kérésének.

A közös álláspont (új) 5. cikke tisztázta, hogy az olyan élelmiszer-ipari enzimek vagy olyan élelmiszerek, amelyekben enzimet használnak, nem hozhatók forgalomba, ha az enzim vagy annak használata nem felel meg a rendeletjavaslatnak. Ez az egyértelműsítés az Európai Parlament 15. módosításban megfogalmazott kérésének is megfelel.

Az élelmiszer-ipari enzimekről szóló rendeletjavaslat és a géntechnológiával módosított élelmiszerekről és takarmányokról szóló 1829/2003/EK rendelet közti kölcsönös hatásra való tekintettel az Európai Parlament tisztázta a 7. és 34. módosításban, hogy a két rendelet szerinti értékelési és engedélyezési eljárásoknak egyidejűleg kell zajlaniuk. A közös álláspont tükrözi e módosítások elvét ((11) preambulumbekezdés és 8. cikk).

A közös álláspont (20) és (21) preambulumbekezdését, valamint 15. és 17. cikkét módosították, hogy bevezessék az ellenőrzéssel történő szabályozási bizottsági eljárást , és hogy a rendeletjavaslatot általában hozzáigazítsák a Bizottságra ruházott végrehajtási hatáskörök gyakorlására vonatkozó eljárások megállapításáról szóló 1999/468/EK határozat módosításáról szóló 2006/512/EK határozathoz. Ezek a rendelkezések megfelelnek az Európai Parlament által javasolt 10., 28. és 30. módosításnak.

A vállalatok között vagy közvetlenül a végső fogyasztónak értékesített élelmiszer-ipari enzimek címkézését illetően az Európai Parlament az első olvasat során számos módosítást elfogadott, amelyek a címkézési rendelkezések egyszerűsítését célozták. A közös álláspont is hasonló egyszerűsítést tartalmaz. A szerkezeti és megfogalmazási különbségek ellenére az élelmiszer-ipari enzimekre vonatkozó címkézési követelmények többé-kevésbé ugyanazok, eltekintve az Európai Parlament 21. módosításában található rendelkezéstől, amely „a túlzott mennyiségben használt anyagok mellékhatásairól” ír elő tájékoztatást, amit a közös álláspont nem erősített meg. A 21. módosítás szerinti európai parlamenti rendelkezés hatálya, amely szerint az élelmiszer-ipari enzimeket csak az elérni kívánt hatáshoz szigorúan szükséges mennyiségben lehet élelmiszerekhez hozzáadni, bekerült a közös álláspont 7. cikkének (2) bekezdésébe, amely bevezeti a quantum statis az élelmiszer-adalékanyagokról szóló rendeletjavaslatban is meghatározott elvét. A közös álláspont a közvetlenül a végső felhasználónak értékesített élelmiszer-ipari enzimekre vonatkozó címkézési rendelkezések tekintetében is még nagyobb egyszerűsítésre törekszik, mivel ezek az enzimek élelmiszernek minősülnek, és ezért az élelmiszerek címkézéséről, kiszereléséről és reklámozásáról szóló 2000/13/EK irányelvben meghatározott címkézési követelmények vonatkoznak rájuk (12. cikk). A Bizottság módosított javaslatában átvette az európai parlamenti módosítások főbb elemeit, és megfelel a Tanács által a közös állásponttal megerősített címkézési rendelkezéseknek.

A 31. európai parlamenti módosítás az új élelmiszerekről szóló 258/97/EK rendeletet módosítja, hogy egyértelművé tegye, hogy az új élelmiszerekről szóló rendelet hatálya az élelmiszer-ipari enzimekről szóló rendeletjavaslatban érintett élelmiszer-ipari enzimekre nem terjed ki. A közös álláspont 23. cikke megerősíti ezt a módosítást.

A közös álláspont 18. cikkébe felvett kiegészítő átmeneti intézkedések teljes egészében a 36. európai parlamenti módosítást tükrözik.

A közös álláspontba fel nem vett módosítások, amelyeket a Bizottság módosított javaslatában ennek ellenére – egy az egyben vagy újraszövegezés után – elfogadott:

A 2., 8. és 17. európai parlamenti módosítások a javaslatot technikai szempontból (például az enzim fogalommeghatározásának bevezetésével) és szerkesztési szempontból teszik jobbá; a Bizottság módosított javaslatába bekerültek.

Az Európai Parlament tisztázta, hogy a rendeletjavaslat a közvetlen emberi fogyasztásra szánt élelmiszer-ipari enzimekre, például a táplálkozási célú vagy emésztést segítő enzimekre nem alkalmazandó. Ez az egyértelműsítés összhangban van a bizottsági javaslattal, ezért a módosított javaslat is megerősíti azt. A Tanács a közös álláspontba nem vett fel ehhez fogható egyértelműsítést.

A már forgalomban levő élelmiszer-ipari enzimek tekintetében az Európai Parlament azt javasolta, hogy ha az Európai Élelmiszerbiztonsági Hatóság (a továbbiakban: EFSA) meg van elégedve a közösségi vagy nemzeti szinten elvégzett korábbi biztonsági értékeléssel, közvetlenül vegyék fel őket a közösségi listára ( „gyorsított engedélyezés” ). A Bizottság úgy véli, hogy az élelmiszer-ipari enzimeknek az EFSA előzetes értékelése nélküli, automatikus felvétele a közösségi listára helytelen. Az EFSA azonban az anyagok értékelése során a szokásos gyakorlat részeként figyelembe vesz minden olyan idevágó tudományos értékelést, amelyet más szervek végeztek el. A Bizottság ezért olyan megfogalmazást vett fel a módosított javaslatba, amely egyértelműsíti, hogy az EFSA értékelésének részeként minden eddigi véleményt figyelembe vehet.

A Tanács által bevezetett új rendelkezések

A közös álláspont (2. cikk) kizárja a kizárólag technológiai segédanyagok előállítására használt élelmiszer-ipari enzimeket a javasolt rendelet hatályából , melyet azonban kiterjeszt az új élelmiszerek és az aromák előállítására használt enzimekre is. A Tanács azon az állásponton van, hogy az aromák előállítására használt enzimek eredetileg javasolt kizárása nem indokolt, mivel néhány aromát, mint például az élelmiszerekből előállított aromakészítményeket, biztonsági szempontból nem értékelnek. A Bizottság megkérdőjelezte az intézkedések arányosságát az aroma-előállításban használt enzimek kis mennyisége miatt, mivel az aromákat csak kis adagokban adják hozzá az élelmiszerekhez. Mivel azonban úgy tűnik, hogy az aromák előállítása során ugyanazokat az enzimeket használják, mint az egyéb élelmiszerekben, a Bizottság el tudja fogadni ezt a módosítást, mivel annak nem lenne nagy gyakorlati hatása és csak kevés enzimet érint.

A közös álláspont megerősítette a bizottsági javaslatban már meghatározott követelményt, miszerint a különböző módszerekkel előállított enzimeket biztonsági szempontból értékelni kell, mielőtt felhasználásra kerülnek. A közös álláspont jóváhagyta a javaslatot, azáltal hogy a preambulumbekezdés szövegét az egyik cikkében megismételte (14. cikk (2) bekezdés). A módosított bizottsági javaslatba új cikk került e célból.

A Tanács a közös álláspontban tisztázta az általános élelmiszerjogba (a 178/2002/EK rendeletbe) már felvett elvet, miszerint az élelmiszer-ipari enzimekre vonatkozó szabályok gondoskodni fognak a belső piac hatékony működéséről, valamint az emberi egészség és a fogyasztóvédelem magas szintjéről, ideértve az élelmiszer-kereskedelem tisztességes gyakorlatát, figyelembe véve adott esetben a környezetvédelmet is. Ez a változtatás összhangban van az élelmiszer-adalékanyagokról szóló rendeletjavaslattal és az arra vonatkozó releváns európai parlamenti módosításokkal. A Bizottság elfogadhatónak tartja ezt a változtatást.

Az élelmiszer-ipari enzimekről szóló rendeletjavaslat és az 1830/2003/EK rendelet közti kölcsönös hatást illetően, tekintettel a géntechnológiával módosított szervezethez hozzárendelt egyedi azonosítóra az Európai Parlament tisztázta a javaslat idevágó rendelkezését. A Bizottság a módosított javaslatban elfogadta ezt az egyértelműsítést. A Tanács törölte az egyedi azonosítóra vonatkozó idevágó rendelkezéseket a közös álláspont (8) preambulumbekezdéséből és 7. cikkének (2) bekezdéséből. Az a törlés technikailag megfelelő, ezért a Bizottság támogatását élvezi.

A Tanács a közös álláspontba egy új cikket is felvett (9. cikk), hogy rendelkezzen a szabályozási eljáráson belül az értelmezéssel kapcsolatos döntésekről annak megállapítására, hogy egy élelmiszer-ipari enzimben található adott anyag a közösségi listán szereplő élelmiszerkategóriához tartozik-e vagy sem.

Végezetül a közös álláspont tovább módosította a 2000/13/EK irányelvet abból a célból, hogy kivonja azokat az anyagokat az élelmiszer késztermékre vonatkozó címkézés alól, amelyeket oldószerként vagy enzimhordozóként a szigorúan szükséges mennyiségben alkalmaznak, mint ahogy az jelenleg az adalékanyagok és az aromák esetében történik. Ez a változtatás technikailag megfelelő.

4. KÖVETKEZTETÉS

A Bizottság azon a véleményen van, hogy a közös álláspont teljes mértékben megőrzi a Bizottság eredeti javaslatának kulcsfontosságú elemeit és az Európai Parlament által az első olvasatban tett legtöbb módosítás szellemét.

A Bizottság ezért egyetért a Tanács által egyhangúlag elfogadott közös állásponttal.